
Azt beszélik az őrsben, hogy Biró Karcsit le kell vál- 
tani a tisztségéről. Mókamesternek választottuk év ele- 
jén. Illetve őt is kisorsoltuk, de most már mindegy. Elein- 
te egészen jó mókamester volt, mindenfélét kitalált. Pél- 
dául azt, hogy az őrs fizesse elő a Ludas Matyit. De mos- 
tanában egyáltalán nem mókázik. Sőt! És még néha go- 
romba! 


Igaz, két fogát kirúgták még februárban. Az volt az 
oka, hogy csőtörés lett a lakótelepen. Sok víztócsa kelet- 
kezett mindenütt. Beszéltük is, hogy halat kellene telepí- 
teni bele. És abból lenne az őrsnek pénze legalább. Arra 
költenénk, amire akarjuk. Nem szólnának bele, mint 
otthon. Bár az őrsben is mindenki másra akarta költeni. 
Volt, aki dzsudófelszerelésre, volt, aki hi-fi-toronyra. 
Egyesek nagyobb rágógumi-készletre gondoltak, mások 
egy tutajra, amin átszelhetné az őrs az óceánt. De leg- 

alábbis a Balatont. Nem tudtunk megegyezni. Sőt össze 
is vesztünk a pénzen, pedig még nem is volt. 


Mielőtt betelepítettük volna a halakat, befagyott az 
Összes víz egy éjszaka. A Nagyfőnök azt mondta, ilyen 
hideg februárra ő nem is emlékszik. Mi se emlékeztünk 
még olyanra, hogy mindenkinek volt egy-egy saját jég- 
pályája. Attól kezdve nem is igen járt az őrs a hivatalos 
jégpályára. Csak én járkáltam, Eta miatt. A többiek ott- 
hon csúszkálhattak ingyen. És úgy estek el, ahogy akar- 
tak, nem szólt rájuk senki. Egyedül elesni szabad a hiva- 
talos jégpályán is. Csak azt nem szabad, hogy egymás 
tetejére essünk, és ha a legalsó ki bír mászni, akkor szét- 
gurulnak a többiek. A házi jégpályákon ezt játszották 
naphosszat. Elestek, megrúgták egymást, és a Biró foga 
kitört. Így mesélte ő maga. Bár a Kiskenguru megtol- 
dotta azzal, hogy a bátyja nagyon is hős volt, és meg- 


nézhette magát az ellenség. Ebből gondoljuk, hogy nem 
ilyen szabályos baleset lehetett, de mindegy. Az biztos, 
hogy Birónak kitört a két felső foga, mindjárt itt legelöl. 
Úgy nézett ki, mint egy rozmár. 


A szülei ráparancsoltak, járjon fogászatra, hogy pótol- 
ják a fogát. A rendelés utáni napokon mindig megvizs- 
gáltuk, hogy hol tart a dolog. Nagyon érdekelt bennün- 
ket. Az őrsben még senkinek nincs műfoga. De semmit 
nem láttunk. Már harmadik hete járt a fogászatra Biró 
és semmi újság. Hiába kérdeztük, csak ránkmordult, 
hogy hagyjuk békén. És nem mókából morgott, hanem 
tényleg. El se jött az őrsbe. Akkor gondoltuk, hogy le- 
váltjuk. De arra az őrsi gyűlésre se jött el, ahol le akar- 
tuk váltani. Azt mondta, fogorvoshoz kell mennie. Már 
megint?! Ennyi idő alatt egy elefánt agyarát is újjáépítik, 
nem két vacak emberfogat. . . 

Gyanakodtunk. Bacsó Sanyi azt mondta, majd ő utá- 
nanéz a dolognak. Úgyis nyomozónak készül, már meg 
is tanult pipázni. Elment ő is a fogászati rendelőbe az- 
nap. Sokat tanakodtunk, hogy hogyan álcázza magát. 
Biró Karcsi miatt kellett. Sok jó ötletünk volt. Végül is 
abban maradtunk, hogy bújjon el a vécébe. És a kulcs- 
lyukon át figyelje, ott van-e a Biró Karcsi a váró- 
ban. 


Ott volt. Ötödiknek érkezett. Hozta szép rendesen a 
kezében a sorszámot. Leült és várt a sorára. Bement az 
egyes sorszám, a kettes, a hármas egymásután. Amikor 
a négyes beteg is bement, Karcsi fölállt és elhagyta a vá- 
rószobát. Bacsó csak lesett tovább, hogy ugyan mikor 
jön vissza. De akkor már nagyon dörömböltek a mosdó- 
ajtón és át kellett adnia a helyiséget. 


Legközelebb, amikor Biró ment a fogászatra, Bacsó 
máris indult a vécébe. Aznap elég fárasztó volt számára 


a nyomozás, mert Biró Karcsi a 11-es sorszámot kapta. 
Ült szép rendesen, nézelődött, mint a múltkor. A 9-es 
sorszámnál fütyörészett. Amikor a 10-es sorszámot szó- 
lították, Biró felállt és kilengett a lengőajtón. 


Bacsó utána! 


A lépcsőházban az első kanyarban utolérte. A falnak 
szorította. Biró hirtelen a zsebébe mélyesztette a kezét. 
Bacsó lefogta. Végigtapogatta, hogy nincs-e a zsebében 
fegyver. Nem volt. Csak a 11-es sorszám volt ott. Azt 
dugta el, amikor meglátta Bacsót. És ott volt még az 
5-ös sorszám, a múltkori, és még három-négy másik sor- 
szám, régebbiek. Bacsó mind lefoglalta ezeket. 


Fény derült az igazságra: Biró Karcsi eljárt a fogá- 
szatra, vagyis nem hazudott. Csak éppen meglépett, mi- 
előtt rá került volna a sor. Azt mondta, nem bírja a vá- 
rakozást. Unatkozik. Wittner rögtön ráfogta, hogy 
gyáva. Biró nyomban megígérte, hogy majd ő megmu- 
tatja Wittnernek, hogy ki a gyáva. Ádám Eta akkor fel- 
állt és azt mondta, ő is fél a fogorvostól. És hogy álljon 
fel az, aki szintén fél. 


Mind felálltunk. Ott állt az őrs vigyázzban, mint a fut- 
ballcsapat a meccs előtt. Aztán megbeszéltük, hogy ezen- 
túl minden rendelésre elkíséri valaki Biró Karcsit. Így se 
nem unatkozik, se nem szökik. 


MÁRCIUS Ezeket a fogászati sorszámokat emlékül 
ragasztom ide. Biró Karcsi esetéből meg- 
tanulhattuk, hogy nem kell kizárni az őrs- 
ből valakit csak úgy egykettőre. Inkább 
segíteni kell, hogy megjavuljon; Biró Kar- 
csi annyira megjavult, hogy elhatározta, 
ha legközelebb kirúgják a fogát, arany- 
fogat csináltat helyette rögtön. 

. Beoltottak 


. Beoltottak, 


. mint a gyümölcsfát. 
. Most várom, 


mikor borulok virágba, 
.§ mikor rajzik ki rám [4 

" az első méhcsalád. Néha olyan 
. A vörhenyt, kanyarót 


.T em várom, a fejem. 0. 


. azt, ha akarom, ha nem, s j Néha olyan a fejem, 


ú yis megkapom, öBre osz 3 mint a platán koronája: 
előbb, mint a sílécet, cs Im csiripelő verebektől 
. sakktáblát, puma cipőt. Ba lá Te hangos minden ága. 
. No, de mindegy, ; ani ZSk a Máskor viszont csend 
. fő, hogy beoltottak! Dlójá bó árad szét benne, 
. Mától fogva leshetem, ól mintha szélárnyékban 
. mikor fogok hallgatás pihenne. 
. Tügyezni, . Csend és csiripelés 
. levelezni, gyümölcsöt hozni, egymást váltogatja, 
. akár a meggy-, barack- én meg zavaromban 


E. és almafánk. kiállok a napra. 


Sukurbek Bejsenaliev Szovjet kirgiz író 


Egyszer Aziz a kedvencével, a szürke kis- 
báránnyal állított be a szomszéd szállásra. Barát- 
ját, Szultánt éppen otthon találta. 

— Van olyan bárányod, akinek szatva van? 
Kiállhatna az enyém ellen — ajánlotta cseppet 
sem leplezett dicsekvéssel a hangjában Aziz, a 
szarvánál fogva a kis szütkét. 

Szultán sokáig úgy tett, mint aki nagyon gon- 
dolkozik, végül nemet intett a fejével. 

— Ha tádetesztem, felöklel téged is. 

— Próbáld meg! — mondta Szultán. 

— Csak nehogy aztán sírva fakadj — figyel- 
meztette Aziz, majd a bárányt Szultán elé tusz- 
kolta s ráparancsolt: 

— Rajta, kis szürke, rajta! 

A bárány előbb hátrált, majd nekirontott Szul- 
tánnak. A kisfiú elterült a hóban s rémülten kez- 
dett el kiabálni: 

— Elég! Elég! 

Aziz megragadta a kis szürkét a szatvánál s ne- 
vetve kétdezte: 

— Na, mi van? Hiszel már nekem? 

— Hiszek — felelte Szultán, miközben leverte 
ruhájáról a havat. — Gyere el holnap a kis szür- 
kéddel. Keresek egy hozzáillőt. S egymásnak 
eresztjük őket. 

Másnap, amikor apa kihajtotta a birkákat a le- 
gelőre, Aziz védencével újra elment Szultánék- 
hoz. 

Szultán megkérte Azizt, várjon kicsit, eltűnt a 
karámban, majd nemsokára kihajtott onnan egy 
vastag göcsöttös szatvú nagy fehér kost. 

Amikor Aziz meglátta a kost, a fejét tázta: 

— Ezt ne, ebbe én nem megyek bele. Ez egy 
hatalmas kos, az enyém meg egy kis bárány. 

Szultán odament hozzá, megfogta a kezét. 

— Ne félj, ez már nem vetekszik, hisz látod, 
milyen öreg. Na? 


A fehér kos, mintha csak igazolni akarná gaz- 
dája szavait, lomha járással félrevonult. Nem 
akart verekedni. 

Lehet, hogy tényleg fél, gondolta Aziz. Hisz 
az én báránykám elől a többiek is kitértek. Nem 
igaz, hogy ne bírna ezzel az öreg kossal! 

Elengedte a kisbárány szatvát s rákiáltott: 

— Rajta, kis szürke, rajta! Adj neki! 

A kisbárány, akinek szarva nőtt, rátámadt a 
nagy fehér kosra és beledöfött néhányat az olda- 
lába. 

A fehét kos először ügyet se vetett rá. Hanem 
aztán megmérgesedett, vészjósló, véres szemek- 
kel metedt a kisbárányta s feléje fordította hatal- 
mas szatvát. 


A kisbárány előbb hátrált, majd nekirugaszko- 
dott s belerohant a kos előreszegett szarvába. 


A szütke kis hegyes szarvacskája beakadt a kos 
göcsörtös agancsába. Akárhogy is próbálta ki- 
szabadítani, nem sikerült neki. 


Most már a kos is megdühödött. A gyerekek 
nem fértek a közelükbe, tehetetlenül nézték, 
ahogy az öteg kos felemeli a kisbátányt a leve- 
gőbe, kétszer-háromszor erősen megrázza. Aztán 
reccsenés hallatszott s a kisbárány nagy ívben a 
földre huppant. 


Aziz odafutott hozzá, látja, hogy erősen vétzik 
s hogy a szatva is hiányzik. 


Sírva fakadt Aziz, szidta a fehér kost, a gazdá- 
ját, de mit használt ez már? 


A sebesült kisbárányt úgy kellett hazavinni. 


Amint Aziz könnyekkel a szemében apja elé 
állt, az azt mondta neki: 

— Csak magadnak tehetsz szemrehányást, kis- 
fian. Nem kellett volna elkényeztetned a szür- 
két, s főleg nem verekedni tanítani. Lehet, hogy 
később még téged is megtámadott volna. Ne 
sírj, inkább örülj, hogy a kedvenced megszaba- 
dult. a szarvától. Neki is jobb így. Lassan majd 
megnyugszik. 

Anya is előjött a jurtából, gondjaiba vette a 
kisbárányt, s úgy döntött, hogy holnap elviszi a 
nyájhoz. 

— Ott hamat rendbejön. De verekedni többé 
nem fog. 

Apa Azizhoz lépett s a vállára tette a kezét: 

— Ideje, hogy munkához lássunk, kisfiam. Ma 
új legelőre hajtjuk a nyájat. Nem félted a bárány- 
káidat? 

— Nem — felelte Aziz. — Most már tudom, 
hogyan bánjak velük. 


Petrovácz István fordítása 

GALAMBOSI LÁSZLÓ 
IÜNDEÉR 


Rózsa-rózsa, 

habostorta; 

asztalomra 

tündér hordja. 
Szakállamat csiklandozza 
háromágú süvegbojtja, 


Bong az asztal. Jár a tündér. 
Süvegbojtján három csillag. 
Száll a tündér, kristálykútban 
hajladozó fények nyílnak, 


Jár a tündér. 

Száll a tündér. 
Sarkantyúja mákvirág. 
Mentéje bő tulipán. 
Kisérgetik kisgidák 
ezüstküllős gurigán. 


Sürög-forog a tündér, 
muzsikál a pipitér. 

Asztal fölött, asztal alatt: 
kóc-madarak, csipke halak, 
rózsa-rózsa, 

habostorta 

fölragyog. 


Tetejében 
aranytorony, 
atanytornyon 
integető 
szalagok. 

A negyvennyolcas időkben Kossuth Lajos 
a Tápió mentén járt. Ekkor jutott el a hosszú 
utcájú Szentmártonkátára is. 

Volt abban az időben a falu közepén egy 
nagy kastély, amit pompás kert ölelt körül. 
Ez volt a Bartha uraság kertje. Kossuth itt 
pihent meg az egyik nagy fa alatt. . bár- 
mennyire is akart szunyókálni, a kínzó szom- 
júság nem hagyta nyugodni. Víz után kellett 
néznie ! 

Alighogy fölállt a puha fűről, megpillantott 
egy asszonyt, aki vizeskorsót vitt a kezében. 

— Ugyan édes lelkem, nem adnál nékem 
egy ital vizet? — fordult feléje. 

— Szívesen, vitéz uram, akár egész korsó- 
val is! — felelte készséggel az asszony. 

— Köszönöm, de annyi nem kell — mon- 
dotta Kossuth. — Inkább vidd a többit a fá- 
radt vitézeknek! 

Mert hogy egyik szavamat a másikba ne 
öltsem, a honvédsereg is éppen arra járt, s ott 
tartott Pihenőt. 

Miután Kossuth jót húzott a korsóból, e 
szavakkal fordult az asszonyhoz: 

— Nagyon köszönöm a szívességedet! Jól 
tudom, pénzt úgysem fogadsz el tőlem, de ta- 
lán tanáccsal vagy mással a segítségedre lehe- 
tek. 

Az kapott az ajánlaton. 

— Van nékem, vitéz uram, egy nagyon 
szép lányom, Juliska a neve. Szeretik egy- 
mást földesurunk legkisebbik fiával, Márton- 
nal. De a keményszívű uraság nem en- 
gedi, hogy összeházasodjanak. Mondja meg 
annak a kegyetlen földesúrnak: nem a 
BAZŐGGSÁB számít, hanem az okosság és a 
szív! 

Kossuth elgondolkozva nézett az asszonyra. 

— Nem lesz könnyű, de ha már megígér- 
tem, eligazítom. Vidd a vizet a fáradt honvé- 
deknek, aztán térj haza, s várj ott türelem- 
melsss 

Nemsokára ezután Kossuth bekopogtatott 
a falu földesurához. Először sehogyan sem 


akarták beengedni, de mikor megmondotta, 


kiféle-miféle, bizony széles ajtót nyitottak 


előtte, s azonmód kínálták tyúkkal-kaláccsal. 


— A vendégséget köszönöm — hárította el 
a szívességet a magyarok híres vezére. — Egy 
szegény lány ügyében szeretnék igazságot 
tenni. 

Bizony dúlt-fúlt a földesúr, mikor meg- 
tudta a dolgot. Dehát Kossuth ellen, az or- 


szág legfőbb vezetője ellen nem tehetett sem- 


mit. 


— Ez a lány csak a gazdagságom akarja! 


— hajtogatta a gőgös uraság. — És különben 
is, hogyan lehetne ilyen tanulatlan fehérnép 
az én menyem? 

— Akkor tegyünk próbát! — ajánlotta 


Kossuth. — Hívja össze kegyelmed a falu 
összes eladósorban levő lányát; a szegényeket 


éppúgy, mint a nemes kisasszonyokat! Néz- 
zük meg, ki tud közülük a legtöbbet?! Mert 
én előre megmondom, aki a legokosabb fele- 
leteket adja, azt a fiának feleségül kell ven- 
nie! 

— Nem bánom — egyezett bele könnyű 
szívvel a földesúr, mert szentül hitte: a sze- 
gény Juliska semmire sem tud megfelelni! 

Mikor pedig a falu kellős közepén, a Bartha 
uraság kertjében együtt volt az összes lány, 
Kossuth három kérdést tett föl nekik. 

Az első így hangzott: 


Szét 4 


— Ki volt az a híres vitéz, aki Tündéror- 
szágban lett király? 
Zengett-zúgott a nagy kert, de a lányok 


— nem találták el az igazi feleletet. 


Ám ekkor előállt Juliska, s gyorsan rá- 


vágta: A 
— Petőfi János vitéze! 
— Ő bizony! — helyeselt Kossuth. — Áilj 


3 mellém, kislányom. 


A második kérdés ez volt: 

— Melyik magyar huszár ejtette fogságba 
Napóleont? 

A többiek találgatták, de nem jöttek rá az 
igazi feleletre. 

Megint csak Juliska szólott: 

— Háry János, a híres huszár! 

A harmadiknak ezt kérdezte Kossuth: 

— Hát a Duna szigetében ki győzte le a 
cseh vitézt? 

Ismét Juliska szólott: 

— A nagyerejű Toldi Miklós! 


ts 


— Ő bizony! — helyeselt Kossuth. — Te 
nyerted meg a versenyt, te kapod meg a jutal- 
mat! 

Mindenki ámult-bámult, de legfőképpen a 
dölyfös földesúr csodálkozott: 

— Dehát honnan tudod te ezeket!? 

— A kegyelmed könyveiből, amiket a ked- 
ves fia, Márton, az én kedvesem hozott né- 
kem! 

— Látja — fordult az urasághoz Kossuth. 
— Ugye, milyen okos, művelt menye lesz ke- 
gyelmednek?! Ne is tétlenkedjen sokáig, hí- 
vassa a fiát, s még ma megtartjuk a lakodal- 
mat. 

És ahogy Kossuth mondotta, úgy is lett. 
Menten nagy lakodalmat csaptak, s mindenki 
boldog volt, aki ott volt. De legfőképpen Ju- 
liska és Márton. 

Ettek-ittak, vigadoztak, s a mártonkátaiak 
mind a mai napig emlegetik, hogyan tett igaz- 
ságot Kossuth Lajos a falujukban. 


Felvidéki András rajzai 


65 éve, 1919-ben, a Tanácsköztársaság idején, 


SZAR ee Va v a Rottenbiller utcai polgári iskolában megala- 
Eaegafar kult a világ legelső úttörőcsapata, mely Marx 
Károly nevét viselte. Erről emlékezik Surány 

1 / Z MAS Pál elvtárs, a csapat egykori alapító tagja. 


Hogyan kezdődött? 


É A Lövölde tér öreg fái már bontogatták 

jé s Ze OLDA TTL rügyeiket. 1919 márciusa utolsó napjaiban . 
ÉS történt. Kora délután volt, s bár nem volt ta- 

Len nítás, sok fiú igyekezett a Rottenbiller utcai 


polgári fiúiskola felé. Az iskola egyik emeleti 
sarokszobájában gyülekeztünk. Tavasz volt, 
forradalom, és mi fiatalok voltunk. Éreztük, 
tudtuk, hogy mindabból, ami az országban 


történik, nekünk, fiataloknak is részt kell vál- 

MT ettek v lalnunk. Erről folyt közöttünk a vita az iskola 
jé emeleti sarokszobájában. Abban mindnyájan 

j ) egyetértettünk, hogy olyan csapatot kell szer- 


H Ax VK te 2 az ——— veznünk, melynek tagja lehet minden fiú és 


lány, aki magáénak vallja a forradalmi eszmé- 


ket... Elhatároztuk, hogy a csapatba nem 

Ke csak az iskola tanulói léphetnek be, hanem szí- 

ati) At vesen látunk minden jelentkező diákot bár- 
melyik másik iskolából, sőt dolgozó fiatalo- 


) Le EE is. Addig az is elképzelhetetlen volt, hogy 
fiúk és lányok egy szervezetben együtt legye- 
nek, hiszen arra sem volt példa, hogy egy- 
ugyanazon iskolába járjanak. Külön voltak 

A! úl 4 fiú- és leányiskolák. Az ilyen mesterséges el- 
különítés először a mi csapatunkban szűnt 
meg. Megszületett az elhatározás, megkezdőd- 

NYIT YÁVOT TÁ het a csapat szervezése. Megindult a tagtobor- 

1 zás. Ez is sokkal könnyebben ment, mint 
ahogy gondoltuk. Nem telt bele két-három 
nap, s már csoportostul jöttek, akik kérték, 
vegyük fel őket! Egyik gyerek hozta a mási- 
kat, az ismerősöket, a szomszédokat, a bará- 
tokat. Közben csapatunknak nevet is adtunk : 


Marx Károly Uttörőcsapat lettünk. Ma már 
nehéz lenne felkutatni, ki javasolta ezt az el- 


nevezést, kinek az ötlete volt. Egy dolog bi- 
zonyos: az elnevezés is utal rá, milyen eszmék, 
célok vezették a csapat alapítóit, szervezőit. 
Az Ifjúmunkások Országos Szövetsége veze- 
tőinek tetszett a kezdeményezés. Néhány nap 
múlva értesítettek bennünket, hogy úgy ha- 
tároztak, felveszik az úttörőcsapatot a szö- 
. vetség kötelékébe. Ugy találták, hogy a moz- 
. galom teljes egészében megegyezik a szövet- 
. ség célkitűzésével. Ezért úgy döntöttek, hogy 
másutt is, szerte az országban javasolni fogják 
 úttörőcsapatok szervezését. Így lett abból, 
amit a Rottenbiller utcaiak elkezdtek, orszá- 
gos mozgalom. 


Az első, ünnepélyes fogadalomtételre 1919. 
. április 20-án került sor. Az Ifjúmunkások 
Országos Szövetségében is tudtak erről. Úgy 
határoztak, hogy a nap emlékét egy gyönyörű 

. vörös selyemből készült csapatzászló adomá- 
.  nyozásával teszik maradandóvá. Bár a zászló 
. adományozását egészen a fogadalom letételé- 
. nek pillanatáig titokban akartuk tartani, híre 
különös módon mégis elterjedt a gyerekek kö- 
zött. 

, Hazámért, a proletárdiktatúráért élek, 

dolgozom, s ha kell, meg is halok . . ." 


Letettük hát a fogadalmat, s ezzel igazi út- 
törők lettünk. 


Ne gondolja senki, hogy a forradalom első 
napjaiban született úttörőcsapat tagjai vala- 
miféle különös lények voltak. Ellenkezőleg, 
éppen olyan gyerekek voltunk, mint amilye- 
nek a mai úttörők. Ugyanúgy voltak örö- 
meink és bánataink, mint most, a mai fiata- 
loknak. Mi is szerettünk játszani, ugrálni, 
énekelni, mókázni. Érdeklődve olvastuk a 
Pál utcai fiúk történetét s Winnetouról és az 
utolsó mohikánról szóló indiánkönyveket. 
Szerettünk moziba járni, izgalommal néztük 
az akkori piff-puff-filmeket, a cowboytörténe- 
teket, valamelyik mellékutcai kis moziban, 


ahol egy szál zongorista zenekísérete mellett 


. vetítették a megkopott némafilmeket. Mi ak- 


kor egy több mint négy évig tartó háború után 
voltunk, s talán egyetlen fiú vagy lány sem 
akadt közöttünk, akinek ne kellett volna a 
hosszú háború alatt az apja vagy idősebb 
fivére életéért remegnie. Legtöbbünknek en- 
nivalója is kevés volt, a fekete kukoricás ke- 
nyeret is jegyre adták. A zsírt és vajat jegyre 
adagolták. De mi, akkori gyerekek nem sokat 
törődtünk az akkori nehéz körülményekkel, 
hiszen számunkra az volt a legfontosabb, 
hogy vége lett a háborúnak. Vidáman, biza- 
kodóan kezdtünk az úttörőélethez, amelynek 
formái akkor kezdtek kialakulni. Nem túl- 
zás, hogy szinte minden szabad időnket a csa- 
patban, pajtásaink körében töltöttük. Leg- 
többünknek ez volt a második otthona. Sokan 
kirándultak közülünk a pálvölgyi barlang 
melletti régi kőbányába, amelyet pálvölgyi 
katlannak hívtak. Elhagyott hely volt ez ak- 
kor, az oda vezető Szépvölgyi út még kikö- 
vezetlen, szekérrel is alig járható csapás volt. 
Itt az erdőőrök megengedték a tűzrakást. 
A talajt kisebb-nagyobb sziklák törmeléke 
födte. Erre a kietlen helyre mentek kirándulni 
a csapat szakácsai. Itt gyakorolták, hogyan 
lehet a nagy kődarabokból tűzhelyet építeni, 
száraz ágakkal, legfeljebb három szál gyufá- 
val tüzet gyújtani. És itt próbálkoztak meg- 
ismerkedni a főzés művészetével is. Ha ez a 
katlan beszélni tudna, akkor még ma is nap- 
hosszat csak kozmás bablevesek, odaégett 
paprikás krumpli szagáról panaszkodna. 


Még sokáig lehetne sorolni, mi minden tör- 
tént 1919 tavaszán, hiszen minden nap vala- 
milyen élménnyel ajándékozott meg bennün- 
ket. Mégis azt hiszem, ez is elég ahhoz, hogy 
elképzeljétek magatoknak, hogyan éltek 1919- 
ben, a Tanácsköztársaság idején az első út- 
törők. . . 

Mit ér a puska, ha... 


A kis Pityu a szomszédban csak fegyverekkel 
játszik. Ujabban karddal. Suhint, szúr, támad, 
védekezik. Alig lehet elmenni mellette. Ha meg- 
látom az udvaron, inkább visszafordulok. Jobb a 
békesség. Terka meg kinevet. A húgomnak 
egyáltalán nincsenek ellenére az efféle játékok. 


— Persze — kezdte a szemrehányást tréfás 
hangon, de tudom, hogy komolyan gondolta a 
dolgot —, amikor én hatlövetűt akartam, min- 
dig babát kaptam. Amikor meg valami klassz 
forgópisztolyt, biztos játékmosógéppel vagy 
porszívóval lepett meg a jó rokonság. 


— Na jó — vettem magamra a bírálatot, el- 
végre én is rokon vagyok —, akkor most mind- 
annyiuk helyett kijavítom a hibát. Annyi fegy- 
vert látsz mindjárt, hogy életed végéig kitart a 
hatás. 


— Nincs neked annyi pénzed. 
— Nem is kell. Diákoknak ingyenes. 


Így indultunk el még aznap délután, hogy 
szemügyre vegyük a Hadtörténeti Múzeum 
fegyvergyűjteményét. 


A 16-os busszal mentünk fel a várba, s ha már 
ott voltunk, sétáltunk egyet. A Szentháromság 
téren kezdtük, s mivel szinte csak francia, orosz, 
német és spanyol beszédet hallottunk, mi is 
kíváncsiak lettünk, milyen a vár a külföldi sze- 
mével. Azt nem állíthatom, hogy megtutduk, 
viszont remekül szórakoztunk. Felváltva ját- 
szottuk az idegen és az idegenvezető szerepét. 


Birkás Ákos rajza 


Megnéztük a Mátyás-templomot (igaz, csak 
kívülről), a Halászbástyáról megcsodáltuk Pes- 
tet. Terka eközben a fényképező turistát alakí- 
totta. Bekukkantottunk a Hiltonba is (a temp- 
lom szomszédságában épült nagy és elegáns szál- 
lodába), amelyről Terka tréfás rosszmájúsággal 
azt állította, hogy azért olyan lapos, mert mi- 
közben építették, elfogyott a pénz, és nagy hir- 
telen be kellett fejezni. Bezzeg a Szentháromság- 
oszlop! Azt befejezték. 


— Szó sincs itt pénzről! — adtam a tájékozott 
házigazdát én. — A Szentháromság-oszlopot a 
pestisjárványtól való félelemben emeltette a 
városi tanács még az 1600-as évek végén. A Hil- 
ton szállót pedig napjainkban építették korunk 
jellemző építő-anyagaiból, méghozzá jellegzetes 
környezetben. 


Terkának ez sok volt az építészetből. Kibal- 
lagtunk hát a Tóth Árpád sétányra (a költőről 
elnevezett bástyasétányra) s ott nem a várpalota 
felé, hanem az ellenkező irányba mentünk to- 
vább. A sétányról most Budát bámultuk. Ragyo- 
góan sütött a nap. A padokon kötögető, beszél- 
gető emberek. És fürtökben kirajzott gyerekek. 
Bölcsődékből, óvodákból kerülhettek elő a hívó 
napsütésre. 


Aztán Terka előreszaladt. Meglátta az öreg 
ágyúkat a Hadtörténeti Múzeum bejárata előtt. 


Az emeleten kezdtük a szemlét. Terka az 
1848—49-es forradalom és szabadságharc had- 
történetét is látni akarta. Egy Petőfi-fej, Kis- 

faludy Stróbl Zsigmond alkotása tetszett meg 
neki. S arról eszébe jutott minden műveltsége, 
amit az olvasókönyveiből és ünnepi beszédekből 
merített. Látta a forradalom idő- és harc- 
szaggatta zászlóit. Látta a 12 pontot nyomtatás- 
ban (Mit kíván a Magyar Nemzet). Látott mene- 
telő honvédeket olajfestményeken, tiszti atillát 
(egyenruhát), hadipénztárt, térképeket s a győ- 
zelmek dicső és a vereségek fájdalmas króniká- 
jának megannyi bizonyítékát. Végül megtudta, 
hogy 1849. augusztus 13-án Világosnál 31 ezer 
honvéd tette le a fegyvert. Az ellenséges csapa- 
tok kezére 273 ágyú és 60 zászló került. 


Terka elkomorodott. Némán rótta a terme- 
ket. Közben az időben is haladt. Mire eljutott az 
első világháborúig, már fáradt volt, annak a vé- 
gére pedig kétségbeesett. Elborzadt a fegyve- 
rektől, a veszteségektől. Így aztán egyszerűen 
meg kellett mutatnom a Magyar Tanácsköztár- 
saság történetét, és a forradalmi honvédő há- 
ború eseményeit, úgy, ahogy azt a tárgyak el- 
beszélték. S amelyről Lenin ezt mondta: , Az a 
háború, amelyet ti viseltek az egyetlen jogos, 
igazságos, igazán forradalmi háború, az elnyo- 
mottak háborúja az elnyomók ellen, háború a 
szocializmus győzelméért. Az egész világon a 
munkásosztály minden becsületes tagja a ti 
pártotokon áll." 


1919. március 21-én kikiáltották a Magyar 
Tanácsköztársaságot. Az előzményekről, s a 
Forradalmi Kormányzótanács intézkedéseiről 
híven beszámolnak az újságok, plakátok, doku- 

mentumok. Először eltörölték a címeket és ran- 
gokat. Határoztak az egyház és állam szétválasz- 
tásáról. A munkásh—katona—paraszt-tanácsok 
megalakításáról, forradalmi törvényszékek lét- 
rehozásáról, a színházak átszervezéséről. 


Láttuk a proletárgyerekekkel megrakott vo- 
nat fényképét, amely először vitt ingyen- 
nyaralókat Földvárra és Szemesre. Láttuk az 
első szabad május elsejét, s tudtuk, hogy ugyan- 
azok az emberek öltötték magukra másnap a 
Vörös Hadsereg katonaruháját, akik boldogan 
ünnepeltek. A magyar munkásság a véráldozat- 
tól sem félt, az idegen túlerővel és belső árulással 
szemben mégsem győzhetett. A Kecskeméti 
Direktórium búcsúfelhívása így szólt erről: 
,A néhány hónap megmutatta, hogy a magyar 
munkásság áldozatra kész. Ennél szebbet, ra- 
gyogóbbat a világtörténelem nem tud felmu- 
tatni... Ezt a harcot a munkásság folytatni 
fogja mindaddig, míg meg nem szünteti az 
egyenlőtlenséget. . ." 


A felhívás jóslata igaznak bizonyult. A mához 
további harcok vezettek. De Terka ezt már nem 
nézte végig. Egyszerűen otthagyott. Kiment az 
épületből, leült egy jó öreg, megbízható ágyúra, 
amely biztosan soha nem sül el és várta, hogy 
utánavigyem a kabátját. 


A fegyvergyűjteményt sem látta. Már nem ér- 
dekelték a kardok, dárdák, lándzsák, íjak, nyi- 
lak. Mégkevésbé a lőfegyverek. Mit ér a szép, 
régi, elöltöltős, kanócos, kovás puska, az ósdi, 
míves pisztoly, ha igazából öltek vele? 


Józsa Teréz 


Sok-sok ideje történt az, 
amit most elmesélek. Nyolc és 
fél esztendős, vézna kisfiú vol- 
tam. Akkoriban az volt a szo- 
kásos, hogy nyaranta a gyere- 
keket egy hónapra beíratták 
egy bentlakásos iskolába, amo- 
lyan táborfélébe, amely a Sza- 
badság-hegyen létesült. A jó le- 
vegő, a sok torna, kézilabda, 
futball, vívás, öklözés, birkó- 
zás, nagyban hozzájárult ah- 
hoz, hogy egy kissé megerő- 
södjünk, s ne ijedjünk meg a 
saját árnyékunktól. 

Délelőttönként tartották 
meg a különféle sportfoglal- 
kozásokat; az ebédet követő 
pihenő után pedig szabad prog- 
ram következett. Vacsoráig ját- 
szottunk a pázsiton, vagy a fák 
alatt. 

Egy szép napon megjelent 
körünkben a tábor vezetője, s 
érdekes hírrel lepett meg ben- 
nünket. 

— Gyerekek! — mondta —, 
ha nem borul be az ég, akkor 
ma este a , nagyok", Kárpáti 
tanár úr vezetésével, ellátogat- 
nak a Csillagvizsgáló Intézetbe. 

Nagyok" azok voltak, akik 
már elmúltak tíz évesek. Kár- 
páti tanár úr pedig nem volt 
más, mint világhírű sportolónk, 
Kárpáti Károly, az 1936-ban 
rendezett olimpiai játékok 
aranyérmes birkozóbajnoka. 

Engem sajnos, még másfél 
esztendő választott el attól, 
hogy magam is a , nagyok" közé 
tartozzam. Így nem sok remé- 
nyem volt arra, hogy maguk- 
kal visznek. De arra gondoltam, 
ha nagyon szépen megkérem 
az igazgató bácsit, talán meg- 
engedi, hogy magam is csatla- 
kozzam a társasághoz. 

— Szó sem lehet róla, kis- 


16 


Hédervári Péter 


Találkozás az Első Csillaggal 3 


fiam — mondta. — Amikor fel- 
hívtam az Intézetet, a legszigo- 
rúbban meghagyták, hogy csak- 
is tíz évnél idősebb gyerekek 
vehetnek részt a látogatáson. 

Hiábavaló volt minden kérle- 
lés. Ekkor taktikát változtat- 
tam. Toporzékolni kezdtem te- 
hát és félig sírva így kiáltottam: 

— Ilyen igazságtalanság még 
nem volt a Földön! Éppen en- 
gem nem akarnak elvinni, pe- 
dig én csillagász akarok lenni!!! 
Meg fogom írni a miniszterel- 
nöknek! Biztosan őneki is van 
kisfia, ő majd megért engem! 

s az országgyűlésnek is írok! 
És azonkívül még világgá is me- 
gyek! 

Az igazgató kétségbeesve né- 
zett a mellette álló Kárpáti 
Károlyra: 

— Mit tegyek ezzel a gyerek- 
kel? 

— Vigyük magunkkal — 
mondta Lili néni, Kárpáti tanár 
úr felesége. — Én majd vigyá- 
zok rá. 

Így történt tehát, hogy — 
életemben első alkalommal — 
ellátogathattam a híres Kon- 
koly-Thege Csillagvizsgáló In- 
tézetbe. Este volt, amikor meg- 
érkeztünk. Gyönyörű parkon 
mentünk át, majd beléptünk a 
legnagyobb kupolába. A léleg- 
zetem is elállt a látványtól. 
Csodálatos, hatalmas méretű, 
távcső fogadott bennünket, és 
különleges, hihetetlenül pon- 
tos órák, meg rejtélyesnek tet- 
sző műszerek. Még a felnőttek 
is megilletődve álltak meg az 
óráisteleszkóp alatt. Mintha egy 
szentélybe léptünk volna, egy 
olyan szentélybe, amely nem a 
vallást, hanem a tudományt 
szolgálja. 

Itt, és ekkor találkoztam első 


ízben igazi csillagásszal is, s ez 
a találkozás egy egész életre 
szóló mély élményt keltett ben- 
nem. Dr. Kulin György volt az 
a tudós, aki a távcső mellett 
állt. Már akkor világszerte is- 
merték a nevét üstökösök és 
kisbolygók kutatója és felfede- 
zője volt; később pedig a ma- 
gyar amatőrcsillagászat meg- 
szervezőjeként ezer és ezer 
fiatallal ismertette és szerettet- 
te meg a csillagászat nagyszerű 
tudományát. 

Nagyon kedvesen, egysze- 
rűen, gyerekek számára is ért- 
hetően magyarázta el nekünk, 
hogy milyen is a nagy, kettős 
teleszkóp szerkezete, hogy a 
Véga nevű égitestet fogjuk lát- 
ni, amely a Lant csillagképhez 
tartozik. Ő a nyári égbolt leg- 
fényesebb csillaga. Kis zseb- 
lámpa fényétől vezetve sorba 
odaálltunk a kisebbik teleszkóp 
szemlencséjéhez, hogy egy Ppil- 
lantást vessünk rá. 

A szívem hevesen zakatolt. 
Ez volt az Első Csillag, amelyet 
távcsövön át láthattam! Soha, 
sem azelőtt, sem azóta, nem 
volt szebb élményben részem! 
Mert a látómező közepén szi- 
porkázó, kékesfehér gyémántra 
emlékeztető csillag egy üzene- 
tet suttogott el nekem: 

, Íme, itt vagyok! E pillanat-. 
ban csak te látsz és te hallasz 
engem egyedül, az egész nagy- 
világon! Elküldtem hozzád a 
fényemet, amely felmérhetet- 
len távolságokon át száguldott 
a néma és hideg világűrön át, 
hogy most a te szemedet érint- 
se! 

Emlékezz rám, s ne feledd el 
többé ezt a találkozást! . ." 

Igen, emlékezem. És nem is 
felejtem el soha. 


Dobra verjük 


Madár János 
Erdő 


Tavasz-kinccsel, 
életével, 
madarak 

zengő 
énekével, 
zöld lobogással, 
aranysuhogással 
hív; 
elküldi értünk 
az eget, 
napsugárral 
integet: 
önfeledten 
nevetne, 
bújócskát is 
szeretne. 

Kossuth Hírlapja. Egy lakatlan, öreg, lebontásra váró ház padlásán kisdo. 
bosok és úttörők bukkantak rá Kossuth Lajos Hírlapjának csaknem vala. 
mennyi megjelent számára. Az egykori napilapnak 1848 júniusától december 
31-i megszűnéséig 157 száma látott napvilágot. Az értékes gyűjtemény a 
hajdúszoboszlói Bocskai Múzeumot gazdagítja. A kincs megleléséhez nem 
csupán szerencse kellett, hanem egy hulladékgyűjtési akció, és lelkes vállal 
kozók. A szerencse csak melléjük szegődött. Mondhatnánk: társadalmi mun. 
kában. 

A szilvásváradi tábor. Úttörőtábor épül Szilvásváradon, méghozzá társa- 
dalmi munkában. Az általános iskola úttörőcsapatának , ősei" vagyis a gyere- 
kek szülei 500 munkanapot ajánlottak fel. A környező üzemek, vállalatok is 
kivették és kiveszik a részüket a munkából. Tavaly elkészültek a falak, a ké- 
mény és a tetőszerkezet. A további kőművesmunkákat az idén végzik el. 
A tervek szerint a gyermeknapon át is adják a mintegy 50 gyermek elhelye- 
zésére alkalmas létesítményt. Nemcsak maguknak építik. Csereüdülteté- 
sekre is gondolnak, hiszen a Szalajka-völgy hazánk legszebb tájai között is 
hírneves. ; 
Hajó borítékban. Nem, ez nem a technika új vívmánya, csak a tatabányai — 
Úttörő- és Ifjúsági Ház vendégfogadó házigazdáinak figyelmessége. A 2. sz. 
újvárosi általános iskola másodikos napközisei ugyanis egy napon elmentek, 
hogy egy kicsit közelebbről is megismerkedjenek a házzal. Az előadóterem- 
ben jártak már, de másutt még nem. A kisdobosok 24 szakkör működését, 
munkáit nézték meg szobákban, termekben, vitrinekben. Majd amikor a né- 
zelődésben, ismerkedésben elfáradtak, az ügyes szakkörösöktől kedvet kap- 
tak valami jó kis munkához —, ezt is megtehették. Minden napközis kapott 
egy rajzlapot. A rajzlapon egy előnyomott vitorlás díszelgett. Gyorsan ki- 
vágták az összeillesztendő hajórészeket. Hanem a szerelésre már nem maradt 
idejük. Így kerültek a hajók a borítékokba darabokban. Otthon, apukák és 
anyukák segítségével elkészültek a vitorlások. Aztán természetesen vízre 
bocsátották őket. Így esett, hogy az újvárosi fürdőszobákban aznap este sok- 
helyütt libegett kecsesen vagy éppen billegett kedvesen-sután egy-egy kis 
papírhajó a kék-zöld és illatos fürdővizek tetején. 

Csapatotthon. Bizony, takarékoskodnunk kell, jól meggondolnunk, hová 
tesszük a pénzünket. A kis háztartások gondjai, a családi költségvetés alapos 
megtervezésének kényszerűsége mondatja ezt gyakran a szüleitekkel. De 
így van ez a nagy háztartásban, a község, a város, a megye, az ország háztar- 
tásában is. Miből futotta mégis csapatotthonra a berekböszörményieknek? 
A hajdú-bihari falu összefogásából. Egy megürült lakásból úgy lett kisdobos- 
és úttörő szállás, hogy a Május 1. Termelőszövetkezet anyaggal, a felnőttek és 
gyerekek pedig munkával járultak hozzá. 

Eleven udvar. , Egyik szabad szombat délelőttjén megelevenedett a napközi 
udvara. Apukák, anyukák, nagyapák, keresztapák, testvérek, kisdobos-jelöl- 
tek adtunk egymásnak találkát. Másfél óra alatt megmetszettük a rózsákat, 
díszcserjéket, felástuk a virágágyásokat, összegereblyéztük a szemetet, fale- 
velet, sőt, díszbokrokat is ültettünk." — újságolták örömmel a tiszalöki 
II. Rákóczi Ferenc Úttörőcsapat elsős pajtásai. Mi is ezt tesszük, kommentár — 
nélkül. ; 
Mellékletünk elkészítésének leírása. Tűpárna és persely. A tűpárna elké- 
szítését kezdjétek a hengerfal kivágásával és a pettyes nyelvecskék aláhajto- 
gatásával. A sárga fenéklap fehér oldalára ragasszátok a nyelvecskéket és zár- 
játok körül a hengert. A kis "dobozkát" tömjétek tele vattával. Keressetek a 
rongyoszsákban színes, mintás ruhaanyagot. Kb. 9 cm átmérőjű köralakot — 
vágjatok ki belőle. Fedjétek be vele a vattacsomót, az anyag szélét pedig ra- 
gasszátok a doboz belső falához. 

A persely hengerét ugyanígy elkészíthetitek, de könnyebb és gyorsabb, ha a 
WC papír hengerét ragasztjátok be színes papírral, díszítésként pettyeket 
tehettek rá. A persely alátétje a-piros körminta, ebből vágjátok ki a felesle- 
ges fehér foltot, a pettyes nyelveket ragasszátok a hengerbe. A persely fedő- 
lapjából természetesen vágjátok ki a fehér bedobó nyílást, és ezt is rögzít- 
sétek a hengerre. 


4. 2 BÜNT AEK g. 48 
Nem mondtak da Rzkemu AZ OVO A: 


Írta: Gyárfás Endre, rajzolta Koltai Éva 

Postafiók 100 


Először hadd közöljük azt a levelet, 
melyet a legidőszerűbbnek tartok. 
Nagy Zsolt a budapesti, XIII., 
Thálmann u. 47/49. II. számú iskola 
nyolcadikosa írta. Hogy miért idő- 
szerű a levele —, arra magatok is 
megadjátok a választ, hiszen három 
tavasz ünnepére készülődve sok szó 
esik hagyományokról, és arról, ho- 
gyan ápolhatók ezek a szürkének ne- 
vezett mindennapokban? 

Ötödikes voltam, amikor a munkásőr 
szakaszegységbe beléptem. Először ma- 
gam sem tudtam, mi az a munkásőrség. 
De amikor még abban az évben no- 
vember hetedikén úttörőpajtásaim és 
csapatom zászlaja előtt fogadalmat 
tettem, éreztem, ez komoly dolog. Ta- 
nulás mellett egy esztendei munka várt 
ránk. Kónya Gabi bácsi munkásőr tá- 
mogatja és tanítja szakaszegységünket. 
Kívülálló azt hihetné, hogy foglalko- 
zásainkat végigjátsszuk. Ez nincs Így. 
Persze ezzel nem azt akarom mondani, 
hogy nem szólalunk meg a foglalkozá- 
sok alatt, de nálunk a munkásőrséget 
nagyon komolyan veszik. Az elméleti 
ismereteinket minden évben azzal bő- 
vítjük, hogy elmegyünk egy laktanyá- 
ba, ahol rengeteg érdekes dolgot lá- 
tunk. Több versenyen vettünk már 
részt. Mindig jó helyezést érünk el, s 
ezt az iskolánkban jutalmazzák. Év 
végén egész esztendei munkánkért ki- 
rándulunk. Hazánk sok szép táját lát- 

tuk már Így, a szokásos iskolai utakon 
kívül is. Hetedikes koromban, vagyis 
tavaly nyáron a szünetben Tatára küld- 
tek úttörő vezetőképző táborba. Idén, 
nyolcadikosként már szakaszparancs- 
nok helyettesként és első számú rajpa- 
rancsnokként léphettem a gárdaelé." 
Zsoltnak gratulálunk, és köszönjük 
a levelében említett Kónya elvtárs 
munkásőr fáradozását. 


Témát váltunk —, népi hagyományok 
következnek! 

,, Vetélkedőn volt. Mi a fonót, a har- 
madikosok a tollfosztót mutatták be. 
A műsorunk mindenkinek tetszett. 
Közben meséltek. Aztán a fiúk — 
ahogy az régen szokás volt —, odamen- 
tek és szétfújták a tollkupacot. Utánuk 
mi következtünk. A lányok a guzsa- 
lyokkal leültek. Fonni kezdtek. Közben 
egyik osztálytársunk felolvasta a fonó- 
beli szokásokat. Mi fiúk üvegekkel 
mentünk be közéjük. Táncoltunk, me- 
séltünk, és bemutattuk a lapocka nevű 
játékot." 

(Gyurcsik István negyedikes, Va- 
nyarc, Hunyadi u. 1.) 

Sajnos, a játék leírását nem küldte el 
Pista, de ha ezt pótlólag megteszi, 
közöljük! 

Életbevágóan fontos ügyben kérte 
lapunk, s általunk kedves olvasóink 
segítségét a Kodály Zoltán raj, a 
szépnevű Bükkösdről : 


Sétáló Zoltán rajza, Pécs 


uKét őzet hoztak be hozzánk, a bük- 
kösdi nevelőotthonba. Egy szombati 
reggel hiába kerestük Zsuzsit, az 
egyik őzikét. Nem találtuk sehol. Máig 
sem lett meg. Azóta Bambi, Zsuzsi 
társa egyedül árválkodik a kertben. 
Szeretnénk felvidítani. Már felhívták 
telefonon a pécsi állatkertet, hogy új 
társat kérjünk neki. Sajnos így sem si- 
került pajtásra lelni. Mi, gyerekek pró- 
báljuk vígasztalni, de hiába. Őznek, 
őz a testvére, barátja. Szólni kellene az 
erdész és vadászbácsiknak, ha talál- 
nak az erdőben anya nélkül maradt 
őzikét, küldjék vagy hozzák el Bambi 
társának. Talán így visszanyeri újra jó- 
kedvét, s olyan lenne, mint régen." 
(Eilinger Ákos, harmadikos, Bük- 
kösd 7682) 


A levelet közzétettük, a kérést le- 
írtuk. Az írás decemberben érkezett.  . 
Tudjátok, hogy ezt a kezetekben tar- 
tott lapot akkor készítettük. (Amint- 
hogy most márciusban a júniusit!). 
De azért hálásak vagyunk Zsuzsinak, 
hiszen az első levél megérkezett Bük- 
kösdről. Gondolom, természetked- 
velő gyerekek is szívesenlevelezné- 
nek ottani kisdobosokkal. — Igaz? 
Arról nem is szólva, hogy mennyire 
örülnének a bükkösdi pajtások a le- 
veleknek! 


Akárcsak én, aki várom további ötle- 
tekkel megrakott beszámolóitokat! 


Kisdobos 


Kiránduláson, táborozás idején gyak- 
ran kerül sor kiadós számháborúra. 
Ennek lényege, hogy két csapat — őrs 
— fején számjegyes lappal igyekszik 
felkutatni és megszerezni játékbeli 
ellenfelének zászlóját, amit bokros, 
erdős terepen rejtenek el, és , véde- 
nek". Akinek a számát leolvasták, 
kiesik a játékból. A védők minden 
oldalról várják a támadókat, ezért 
körülveszik a zászlót, amit nem sza- 
bad teljesen eldugni, például egy bo- 
korba, de nem is kell egészen nyílt 
helyre tenni. A védők egyharmadát 
tegyék ki a csapatnak, kétharmaduk 
támadó legyen. A fejen levő számot 
nem szabad sem kézzel eltakarva, 
sem fatörzsnek támasztva leolvas- 
hatatlanná tenni, s tilos feltartott, 
vagy egészen lefelé hajtott fejjel ha- 
ladni. 

Az egyik csapat a , kékek", a másik 
a ,pirosak". A felszerelést ezek sze- 
rint készítsd tehát el. Zászló helyett 
használhatsz minden irányból észre- 
vehető táblát is. Ezt piros, illetve 
kék kartonból készítsd el úgy, hogy 
20 cm széles és 160 cm hosszú csíkot 
ragasztasz, azt harmonikaszerűen 
(1. ábra) összehajtogatod, esetleg fe- 
hér körlapokat is ragasztasz rá. 
A helyszínen azután belső oldalát be- 
ragasztózod (2. ábra), és egy 120— 
150 cm hosszú, helyszínen vágott 
ágra illeszted (3. ábra). Ragasztó he- 
lyett cellux szalagot is használhatsz. 
A számokat festheted kartonlapra is, 
de érdemes mindkét színből 8—12 
db tartós számlapot készítened. Ha 
a gyorsan tönkremenő karton helyett 
valami erősebbet használsz, vagyis 
műanyag lapokat, akkor sokszor 
játszhatsz vele. 

Ha kapsz fehér lapot, úgy erre kék 
és piros műanyag szigetelőszalagból 
ragasztod fel a számokat. Ha csak 
sötét színűt kapsz, akkor erre fehér 
számok kerüljenek, ez esetben alul 
kell egy csíkkal jelezni a két csapatot 
megkülönböztető jelet. Hogy hom- 
lokodat az ollóval vágott műanyag éle 
ne vágja, ragtapasz csíkkal védekez- 
hetsz (4. ábra). Előbb azonban fúrd 
át a lap két alsó sarkát, a fejre kötés- 
hez szükséges zsineg, szalag vagy 
gumi számára (5. ábra). 

A tapadós szigetelő szalaggal (6. 
ábra) , felírt" számok egyenes vona- 
lakból álljanak, formájukat a 7. áb- 
rán látod. 


Számháborúhoz... 


Cs 

Egy gyufát szabad más helyre tenni, hogy az állítás 
igaz legyen. Kétféle megoldás is van! 


A megfejtéseket írjátok le levélbe, tegyétek hozzá a 
bal felső sarokban lévő 7-es számot. Beküldeni majd 
csak a májusi rejtvényekkel együtt kell. Addig őriz- 
zétek meg gondosan. Kérjük, ne csak a keresztrejt- 
vényt fejtsétek meg, hanem mind az öt fejtörőt. 

Vízszintes: 1. Könyveket ad ki. 6. Csapadék. 9. Csú- 
nyán viselkedik. 10. Állatlakás (ék. hiba). 11. Patak 
közepe. 13. Visszafelé vásznat készít. 16. Hosszú köl- 
tői mű. 18. Ízesítő. 19. Buzgó fele. 20. Gágogó mada- 
rak. 22. Fekete rajzoló folyadék. 24. Birkalakás. 26. Né- 
velővel a hónap negyede. 28. Kis szám. 29. Ősi magyar 
monda szereplője. 30. Nem lát. 


Függőleges: 1. Mindenkinek ad valamiből. 2. Billeg 
ikerszava. 3. Igen körültekintő (ék. hiba). 4. Ellentétes 
kötőszó. 5. Időhatározószó. 6. A gyorsabb jármű 
teszi. 7. Mese vége. 8. Udvarias megszólítás (ék. hiba). 
12. Hátramenő mozdony (ék. hiba). 14. Mezei virág. 
15. A vízsz. 18. többesszámban. 17. Kellemes élmény. 
21. Csomó. 23. Bagoly. 25. Tésztára teszik. 26. Fel- 
kiáltás. 27. Sajátmagam. 


A színes négyszögekbe eső betűket olvassátok 
össze. Ezt kell a keresztrejtvényből beküldeni. 

